Музикален колеж „Бъркли“

Музикален колеж „Бъркли“ (на английски: Berklee College of Music), наричан съкратено само Бъркли, е висш колеж в Бостън, щата Масачузетс, САЩ. Колежът е открит през 1945 г. Известен е с добрия си преподавателски състав, учебни програми и гостуващи артисти. По данни от 2004 г. в него са записани приблизително 3900 студенти и работят 430 преподаватели. Предлага напълно акредитирана 4-годишна бакалавърска програма. Заедно с Училището „Джулиард“ в Ню Йорк е смятан за най-престижната институция за музикално обучение в Америка. История „Бъркли“ е основан от Лоурънс Бърк като Музикална къща „Шилингър“ на името на преподавателя по хармония и композиция Джоузеф Шилингър. Първоначалната идея е била изучаването и популяризирането на системата за обучение на Шилингър. В резултат на редица промени и развитие на учебната програма през 1945 г. Л. Бърк променя името на Музикален колеж „Бъркли“, посвещавайки го на сина си Лий Бърк' (Lee Berk), който обаче се занимава с бизнес и недвижими имоти и не е учил музика. По времето, когато колежът е открит, консерваториите са фокусирани в изучаването само на класическа музика. Мисията на Бъркли е да предложи обучение по джаз, рок и други стилове на съвременната музика, каквото дотогава не е било предлагано. Изискванията за кандидатстване включват: минимум 2 години изучаване на основния музикален инструмент, с които ще се кандидатства, доказателство за сериозен концертен и сценичен опит, диплома от акредитирано средно училище със задоволителен успех, задоволителен резултат от положени изпити по SAT, ACT. За чуждестранни студенти се изисква и резултат от изпит по TOEFL, както и музикално прослушване на живо. Статистика „Бъркли“ има най-голям процент на приети международни студенти по бакалавърски програми – 23% от повече от 70 държави, като 26,9% от всички студенти са жени, 6,8% – негри, 6,5 – латиноси, 3,3% – азиатци. 5-те най-големи студентски общности в колежа са представени от жители на Япония, Корея, Канада, Великобритания и Мексико. Колежът предлага редовна форма на обучение с три семестъра – есенен, пролетен и летен. Есенният и пролетният са с продължителност 16 седмици, а летният семестър – 12 седмици. От 2004 г. президент на колежа е Роджър Браун. Разполага с 230 акустични пиана и повече от 1000 преподаватели по китара. Друг интересен факт за колежа е, че докато при всички останали музикални училища ударните инструменти са събрани в катедра, то в „Бъркли“ има цял факултет по ударни. Факултетът по ударни инструменти има 5 катедри: Ударни инструменти Вибрафон Маримба Комплект барабани Афро-кубински ударни инструменти За разлика от стандартните консерватории, в които имат обикновено 1 или 2 преподаватели, „Бъркли“ разполага с 38 по ударни, от които 8 професори, 14 доценти, 11 асистенти, 5 хонорувани преподаватели. Декан на факултета е проф. Дийн Андерсън. „Бъркли“ притежава множество студия, зали, кабинети и стаи за упражнения, отворени 16 часа на ден и включващи 52 комплекта барабани, тимпани, маримби, вибрафони, афро-кубински ударни инструменти и др., аудио записи, компютърно генерирани секвенсери за слушане и музикален анализ, синтезатори и семплери от Kurzweil, барабанни и перкусионни контролери от КАТ, MIDI (Musical Instrument Digital Interface) система и други електронни перкусионни технологии. Студентите в „Бъркли“ са разпределени в групи от по 11 души. Библиотеката и Стан Гетс Медия Център съхраняват над 20 000 записа, 20 000 книги, 17 000 музикални партитури и 6000 щима. Сгради 17 сгради в квартал Бак Бей в Бостън 3 общежития в квартал Бак Бей и Фенуеи-Кенмор Сграда за репетиции и упражнения в квартал Алистън Брайтън Специалности Някои от специалностите в „Бъркли“ са: Инструментални Композиция Джаз композиция Музикален бизнес и мениджмънт Музикална терапия Музикална педагогика Източници Външни препратки Официален сайт ((en)) The Music Business Journal на Музикален колеж Бъркли ((en)) Официален сайт на кампуса на Музикален колеж Бъркли във Валенсия ((en))